wannaphong/clean_thaiwikipedia huggingface dataset:
# ขบวนการสหภาพชาติประชาธิปไตย
ขบวนการสหภาพชาติประชาธิปไตย (จลนาสหภาพชาติบฺรชาธิบเตตยฺย) เป็นพรรคการเมืองในกัมพูชา ก่อตั้งโดย เอียง ซารี ที่เคยเป็นสมาชิกของเขมรแดง เมื่อเดือนสิงหาคม พ.ศ. 2539 รวมทั้งยังมีส่วนเกี่ยวข้องกับวารสาร ผการิธ (ดอกไม้บาน)Tom Fawthrop & Helen Jarvis. Getting Away With Genocide? Elusive Justice and the Khmer Rouge Tribunal. Sydney NSW: University of New South Wales Press Ltd. 2005. p. 262. เอียงซารีได้ประกาศตนเป็นกลาง และแยกตัวออกมาจากระบอบเขมรแดงที่โหดร้ายและเป็นฆาตกรPeter H. Maguire. Facing Death in Cambodia. New York: Columbia University Press. 2005. pp. 103-104.ซึ่งได้แก่ พล พต และพรรคพวก ได้แก่ นวน เจีย ตา มก ซอน เซน และยุน ยาต และประกาศสนับสนุนประชาธิปไตยที่มีไทย สิงคโปร์และญี่ปุ่นเป็นแม่แบบ .Maguire, p. 104.

หลังจากเข้าร่วมรัฐบาลกับพรรคประชาชนกัมพูชาของฮุนเซน ขบวนการสหภาพชาติประชาธิปไตยได้ปฏิเสธเข้าร่วมการเลือกตั้งเมื่อ พ.ศ. 2541Economist Intelligence Unit. Country Report: Cambodia, Laos. 1998. p. 8. พรรคนี้ให้การสนับสนุนพรรคประชาชนกัมพูชา เพื่อที่จะได้มีอำนาจในไพลิน ซึ่งเคยเป็นดินแดนในเขตอิทธิพลของเขมรแดงมาก่อนและมีความสำคัญทางด้านป่าไม้และพลอยGrant Curtis. Cambodia Reborn? The Transition to Democracy and Development. Washington, DC: Brookings Institution Press. 1998. p. 42.Susan E. Cook. Genocide in Cambodia and Rwanda: New Perspectives. New Jersey: Transaction Publishers. 2006. p. 205.
# แร็พเตอร์ (อัลบั้ม)
แร็พเตอร์ เป็นอัลบั้มชุดแรกของแร็พเตอร์ โดยแนวเพลงจะเป็นแนว ป็อปแดนซ์ และผสมกับแนว แร็ปหรือแนว ร็อค ซึ่งจะนำเพลงดังในยุคนั้นของ อาร์เอส มาทำใหม่และเพิ่มเติม เนื้อเพลงในส่วนที่เป็นท่อน แร็ป เช่นเพลง ซูเปอรฮิโร่ จะนำเพลงบอดี้การ์ดของเต๋า สมชาย มาทำเนื้อเพลงใหม่ เป็นต้น โดยมี เสือ ธนพล เป็น โปรดิวเซอร์ เพลงที่ได้รับความนิยมในอัลบั้มนี้ได้แก่ "คิดถึงเธอ" และ "คำว่าเพื่อน"

 ลำดับ  ชื่อเพลง  1  ซูเปอร์ฮีโร่  (ดัดแปลงจากเพลง บอดี้การ์ด ของ เต๋า สมชาย) 2  ต้องยกให้ (ดัดแปลงจากเพลง แจ๋วจริง ของ เจี๊ยบ พิสุทธิ์)  3  ห้ามจัง  4  คิดถึงเธอ  5  อย่างนี้น่ะใช่  (ดัดแปลงจากเพลง ไชน่าเกิร์ล ของ ต่อ-ต๋อง วงทู) 6  ช่วยด้วย  (ดัดแปลงจากเพลง ใครว่าอยู่เมืองนอกสบาย ของ วงเอาท์ไซเดอร์)  7  ลื่นมากเชื่อยาก  (ดัดแปลงจากเพลง ลื่น ของ ทัช ณ ตะกั่วทุ่ง)  8  ลุยสิ  (ดัดแปลงจากเพลง ปอด ปอด ของ บอยสเก๊าท์)  9  อย่าพูดว่าเลิก  (ดัดแปลงจากเพลง เล่นเจ็บเจ็บ ของ ไฮแจ็ค)  10  คำว่าเพื่อน
# เทศบาลตำบลบางจาก
เทศบาลตำบลบางจาก อยู่ทางทิศตะวันออกของอำเภอเมืองนครศรีธรรมราช  จังหวัดนครศรีธรรมราช  ระยะทาง  19  กิโลเมตร  มีทางหลวงแผ่นดินหมายเลข  4013  สายนครศรีธรรมราช-ปากพนัง  ตัดผ่าน  สถานที่ตั้งเทศบาลตำบลบางจากอยู่บริเวณชุมชนบางจาก  หมู่ที่ 6

 ประวัติ 
เทศบาลตำบลบางจากเดิมเป็นสุขาภิบาลบางจาก  จัดตั้งขึ้นตามประกาศกระทรวงมหาดไทย  ลงวันที่  2  สิงหาคม  2508  และประกาศในพระราชกิจจานุเบกษา  เล่มที่  82     ตอนที่  66  ลงวันที่  17  สิงหาคม  พ.ศ.  2508  ต่อมาได้ยกฐานะเป็นเทศบาลตำบลเมื่อวันที่  25  พฤษภาคม  2542  มีพื้นที่ครอบคลุม  หมู่ที่ 6  และหมู่ที่  9  ของตำบลบางจาก  พื้นที่ทั้งหมด  2.40  ตารางกิโลเมตร   พื้นเพประชาชนส่วนใหญ่เป็นถิ่นเดิม

 สภาพทั่วไป 
พื้นที่เทศบาลตำบลบางจากส่วนใหญ่เป็นที่ราบลุ่มโดยมีคลองบางจากไหลผ่าน  จาก     ทิศใต้และทิศตะวันออกทำให้พื้นที่ด้านทิศตะวันออกเป็นที่รายลุ่มแม่น้ำ  พื้นที่ส่วนใหญ่เหมาะแก่การประกอบอาชีพทางด้านเกษตรกรรม สภาพภูมิอากาศ  แบบมรสุม  ไม่ร้อน  หรือหนาวจัด  เป็นลักษณะอากาศร้อนขึ้น  มี  2  ฤดู  คือ  ฤดูร้อน  และฤดูฝน  ซึ่งฤดูฝนจะยาวนานกวาฤดูร้อน  จึงประสบปัญหาฝนตกหนักช่วงเดือน  พฤศจิกายน  -  มกราคม ของทุกปี  ซึ่งประสบปัญหาน้ำท่วมอยู่บ่อย ๆ

 อาณาเขตติดต่อ 
เทศบาลตำบลบางจาก ตั้งอยู่ทางทิศตะวันออกขอตัวเมืองนครศรีธรรมราช
 ทิศเหนือ ติดต่อกับ องค์การบริหารส่วนตำบลบางจาก อำเภอเมืองนครศรีธรรมราช จังหวัดนครศรีธรรมราช
 ทิศใต้ ติดต่อกับ องค์การบริหารส่วนตำบลท่าเรือ อำเภอเมืองนครศรีธรรมราช จังหวัดนครศรีธรรมราช
 ทิศตะวันออก ติดต่อกับ องค์การบริหารส่วนตำบลคลองน้อย  อำเภอปากพนัง จังหวัดนครศรีธรรมราช
 ทิศตะวันตก ติดต่อกับ องค์การบริหารส่วนตำบลบางจาก อำเภอเมืองนครศรีธรรมราช จังหวัดนครศรีธรรมราช

 ชุมชน 
เทศบาลตำบลบางจากประกอบด้วยชุมชน 5 ชุมชน
 ชุมชนปากเนตร
 ชุมชนบ่อจิก        
 ชุมชนหัวสะพาน-สุริยา
 ชุมชนชลประทาน                   
 ชุมชนหน้าเทศบาลนาลึก

 สาธารณสุข 
 สถานีอนามัยตำบลบางจาก

 สถานศึกษา 
 โรงเรียนชุมชนบ้านบางจาก  
 โรงเรียนมุจลินทราวาส  
 ศูนย์พัฒนาเด็กเล็กเทศบาลตำบลบางจาก

 วัด 
จำนวนวัดในเขตเทศบาลตำบลบางจาก  มีทั้งหมด 3 วัด คือ 
 วัดมุจลินทราวาส 
 วัดธาราวดี  
 วัดบางจาก  

 สถานที่สำคัญ 
 ทำการไปรษณีย์โทรเลขบางจาก
# พรรคสามัคคีชาติกัมพูชา
พรรคสามัคคีชาติกัมพูชา (คณบกฺสสามคฺคีชาติกมฺพุชา) เป็นพรรคการเมืองที่จัดตั้งโดยเขมรแดงเมื่อ 30 พฤศจิกายน พ.ศ. 2535 เพื่อรองรับการจัดการเลือกตั้งของสหประชาชาติDavid Lea & Colette Milward (Ed.). A Political Chronology of South-East Asia and Oceania. London: Psychology Press. 2001. p. 33. ในช่วงที่สหประชาชาติเข้ามาอารักขากัมพูชา ผู้นำพรรคคือ เขียว สัมพัน และซอน เซน เป็นพรรคที่สืบเนื่องมาจากพรรคกัมพูชาประชาธิปไตยArthur S. Banks, Thomas C. Muller, William Overstreet, Sean M. Phelan, Hal Smith (Ed.). Political Handbook of the World 1999. 2000. p. 154. ที่มีกองทัพแห่งชาติกัมพูชาประชาธิปไตยเป็นกองกำลังติดอาวุธAmnesty International Report: 1997. มีสถานีวิทยุเป็นของตนเองคือ “เสียงจากแนวร่วมแห่งชาติกัมพูชา” ซึ่งออกอากาศจนถึงเดือนกรกฎาคม พ.ศ. 2537Institute of Southeast Asian Studies. Southeast Asian Affairs 1993. 1993. p. 135.

แม้ว่าจะจัดตั้งขึ้นเพื่อเข้าร่วมในการเลือกตั้ง  พ.ศ. 2536 แต่ท่าทีของเขมรแดงกลับมีข้อโต้แย้งต่อสหประชาชาติและมีแนวโน้มที่จะคว่ำบาตรการเลือกตั้งมากขึ้น ในที่สุด สหประชาชาติได้ตัดสินใจไม่จัดการเลือกตั้งในพื้นที่ที่อยู่ภายใต้การยึดครองของเขมรแดง ซึ่งมีประชากรอยู่ในบริเวณนั้น 6% ของชาวกัมพูชา CPSR - document_viewในเดือนกรกฎาคม พ.ศ. 2537 พรรคกัมพูชาประชาธิปไตยถูกประกาศให้เป็นพรรคการเมืองที่ผิดกฎหมาย สมาชิกพรรคสามัคคีชาติกัมพูชาออกมาประกาศจัดตั้งรัฐบาลเฉพาะกาลเพื่อสหภาพแห่งชาติและการปลดปล่อยแห่งชาติกัมพูชาPhilip Short. Pol Pot: Anatomy of a Nightmare. Macmillan. New York: Henry Holt and Company, LLC. 2004. p. 434.

ในเดือนสิงหาคม พ.ศ. 2539 กลุ่มของเอียง ซารีที่คุมอำนาจอยู่ทางตะวันตกเฉียงเหนือของกัมพูชาได้แยกตัวออกไปก่อตั้งขบวนการสหภาพแห่งชาติประชาธิปไตย และในเดือนสิงหาคม พ.ศ. 2540 กลุ่มของเขียว สัมพันได้ก่อตั้งพรรคเอกภาพแห่งชาติเขมร หลังประกาศแยกตัวออกจากกลุ่มเขมรแดง
# คณะเทคโนโลยีการเกษตร มหาวิทยาลัยบูรพา
คณะเทคโนโลยีการเกษตร มหาวิทยาลัยบูรพา  เป็นหน่วยงานในสังกัดมหาวิทยาลัยบูรพา จัดตั้งตามประกาศมหาวิทยาลัยบูรพา พ.ศ. 2551 เป็นคณะที่อยู่ใน วิทยาเขตสระแก้ว มีหน้าที่จัดการศึกษาระดับปริญญาตรีและบัณฑิตศึกษา วิจัยและบริการวิชาการด้านเกษตร

 ประวัติ 
คณะเทคโนโลยีการเกษตร มหาวิทยาลัยบูรพา เดิมเป็นโครงการจัดตั้งคณะเทคโนโลยีการเกษตร ได้รับการประกาศจัดตั้งเป็นคณะฯ อย่างเป็นทางการ ตามประกาศสภามหาวิทยาลัยบูรพา เมื่อวันที่ 27 พฤศจิกายน พ.ศ. 2551ประกาศมหาวิทยาลัยบูรพา เรื่อง การจัดตั้งส่วนงานและภาระหน้าที่ของส่วนงาน พ.ศ. 2551

 สัญลักษณ์ คณะ 

 อาคารและสถานที่ 

มหาวิทยาลัยบูรพา วิทยาเขตสระแก้ว

 หลักสูตรที่เปิดสอน 
 วิทยาศาสตรบัณฑิต (เกษตรศาสตร์) (วท.บ. (เกษตรศาสตร์)) หลักสูตรที่เปิดสอน
 วิทยาศาสตรบัณฑิต (เทคโนโลยีผลิตภัณฑ์ธรรมชาติ) (วท.บ. (เทคโนโลยีผลิตภัณฑ์ธรรมชาติ)) หลักสูตรที่เปิดสอน

 กลุ่มวิชากลุ่มวิชา 
 เทคโนโลยีการผลิตพืช
 เทคโนโลยีหลังการเก็บเกี่ยว
 เทคโนโลยีการผลิตสัตว์
 วิทยาศาสตร์และเทคโนโลยีการอาหาร
 ผลิตภัณฑ์เพื่อสุขภาพและความงาม

 วารสาร 

จดหมายข่าวคณะเทคโนโลยีการเกษตรวารสาร
 ฉบับที่ 1 ปีที่ 1 (มกราคม - มีนาคม) 2553
 ฉบับที่ 2 ปีที่ 1 (เมษายน-มิถุนายน) 2553
 ฉบับที่ 3 ปีที่ 1 (กรกฎาคม-กันยายน) 2553
# องค์การบริหารส่วนตำบลบางจาก (จังหวัดนครศรีธรรมราช)
องค์การบริหารส่วนตำบลบางจาก ตำบลบางจาก ตั้งอยู่ในเขตอำเภอเมืองนครศรีธรรมราช จังหวัดนครศรีธรรมราช ระยะทางจากองค์การบริหารส่วนตำบลถึงอำเภอเมือง ประมาณ 14 กิโลเมตร โดยแบ่งเขตการปกครองออกเป็น 11 หมู่บ้าน ซึ่งมี 9 หมู่บ้านที่มีจำนวนเต็มทั้งหมู่บ้านประกอบด้วย หมู่ที่ 1, 2, 3, 4, 5, 7, 8, 10 และ11 ส่วนอีก 2 หมู่บ้านมีจำนวนบางส่วน คือ หมู่ที่ 6 และ 9

 ประวัติ 
ตำบลบางจากมีพื้นที่ที่มีต้นจากขึ้นมากมายในตำบล คนส่วนใหญ่ชอบเรียกติดปากว่า "บางจาก" และต่อมาก็ได้ตั้งชื่อตำบลนี้ว่า "ตำบลบางจาก"

 สภาพทั่วไป 
เป็นพื้นที่ราบลุ่มใช้เป็นที่ตั้งชุมชนและพื้นที่ทำการเกษตร ประชากรส่วนใหญ่ประกอบอาชีพเกษตรกรรม เนื่องจากตำบลบางจากเป็นพื้นที่ ราบลุ่มเหมาะสมกับการทำนา ประชากรในพื้นที่จึงมีอาชีพทำนาเป็นส่วนใหญ่ ประมาณร้อยละ 65

 อาณาเขตติดต่อ         
องค์การบริหารส่วนตำบลบางจาก ตั้งอยู่ทางทิศตะวันออกของตัวอำเภอเมืองนครศรีธรรมราช จังหวัดนครศรีธรรมราช
ทิศเหนือ ติดต่อกับ องค์การบริหารส่วนตำบลท่าไร่ อำเภอเมืองนครศรีธรรมราช จังหวัดนครศรีธรรมราช และอ่าวไทย
ทิศใต้ ติดต่อกับ เทศบาลตำบลชะเมา อำเภอปากพนัง จังหวัดนครศรีธรรมราช
ทิศตะวันออก ติดต่อกับ องค์การบริหารส่วนตำบลคลองน้อย อำเภอปากพนัง จังหวัดนครศรีธรรมราช
ทิศตะวันตก ติดต่อกับ องค์การบริหารส่วนตำบลท่าเรือ อำเภอเมืองนครศรีธรรมราช จังหวัดนครศรีธรรมราช

 หมู่บ้าน  
จำนวนหมู่บ้านในเขตองค์การบริหารส่วนตำบลบางจากมีทั้งหมด 11 หมู่บ้าน คือ 
หมู่ที่ 1 บ้านบางพุทรา
หมู่ที่ 2 บ้านท่าสะท้อน
หมู่ที่ 3 บ้านกลาง        
หมู่ที่ 4 บ้านเนิน
หมู่ที่ 5 บ้านบางใหญ่
หมู่ที่ 6 บ้านหัวสะพานบางจาก
หมู่ที่ 7 บ้านบางสะพาน
หมู่ที่ 8 บ้านโพธิ์กรามช้าง
หมู่ที่ 9 บ้านบ่อจิก
หมู่ที่ 10 บ้านหนองนก 
หมู่ที่ 11 บ้านโพธิ์แจ้ง 
หมายเหตุ :บางส่วนของหมู่ที่ 6 และ 9  อยู่ในเขตการปกครองของเทศบาลตำบลบางจาก

 สถานีอนามัย 
 โรงพยาบาลแม่และเด็ก เขต 11 
 สถานีอนามัยบ้านบางจาก 

 สถานศึกษา 

โรงเรียนมัธยมศึกษา
โรงเรียนวิทยาศาสตร์จุฬาภรณราชวิทยาลัย นครศรีธรรมราช
 โรงเรียนหนองนกประสาทศิลป์
 โรงเรียนตรีนิมิตวิทยา

โรงเรียนประถมศึกษา
 โรงเรียนวัดท่าสะท้อน
 โรงเรียนราชประชานุเคราะห์ 5 
 โรงเรียนชุมชนบ้านบางจาก 
 โรงเรียนวัดมุจลินทราวาส 
 โรงเรียนบ้านเนิน
 โรงเรียนบ้านบาตะพาน
 โรงเรียนบ้านเกาะโพธิ์แจ้ง
 โรงเรียนวัดบางใหญ่
 โรงเรียนวัดมัชฌิมภูมิ
 โรงเรียนวัดสระแก้ว 
 โรงเรียนวัดตรีเอการาม 

 ศูนย์พัฒนาเด็กเล็ก
 ศูนย์พัฒนาเด็กเล็กตำบลบางจาก บ้านบางใหญ่

 วัด 
จำนวนวัดในเขตองค์การบริหารส่วนตำบลบางจากมีทั้งหมด 10 วัด คือ 
 วัดตรีนิมิตร 
 วัดวัดตรีเอการาม 
 วัดสระแก้ว 
 วัดมัชฌิมภูมิ
 วัดมุจลินทราวาส 
 วัดท่าสะท้อน 
 วัดบางใหญ่
 วัดธราวดี 
 วัดบางสะพาน
 สำนักสงฆ์บางกระบือ 

 สถานที่สำคัญ 
 สถานีทดลองข้าวจังหวัดนครศรีธรรมราช
 ศาลจังหวัดนครศรีธรรมราช แผนกคดีเยาวชนและครอบครัว 
 ศูนย์ส่งเสริมสุขภาพเขต 11
 หน่วยบริการประชาชนสถานีตำรวจภูธรเมืองนครศรีธรรมราช สาขาบางจาก

บางจาก
# โจงาชิมะ
thumb|โจงาชิมะ มองจากท่าเรือมิซากิ

โจงาชิมะ  เป็นเกาะในประเทศญี่ปุ่น อยู่ในเขตนครมิอูระ จังหวัดคานางาวะ ทางใต้สุดของคาบสมุทรมิอูระ และทางทิศตะวันตกติดกับอ่าวซางามิ มีสะพานเชื่อมต่อระหว่างเกาะกับแผ่นดินใหญ่

เกาะโจงาชิมะเป็นที่ตั้งของประภาคารโจงาชิมะ ประภาคารแบบตะวันตกที่เก่าแก่อันดับที่สี่ในญี่ปุ่น และเป็นเพียงหนึ่งในสองแห่งที่คงอยู่ถึงปัจจุบัน สร้างขึ้นในปลายคริสต์ศตวรรษที่ 19

 รูปภาพ
# Day Shock
Day Shock เป็นอัลบั้มที่สามของแร็พเตอร์ ซึ่งออกต่อมาจากอัลบั้มที่สองเพียงเล็กน้อย โดยแนวเพลงจะออกเป็น Pop-Dance มากขึ้น ในอัลบั้มนี้เป็นการนำเพลงสากลที่ได้รับความนิยมในยุค 60s ถึงยุค 80s มาเรียบเรียงและขับร้องใหม่ และมีเพลงที่ถูกแต่งขึ้นมาใหม่ในอัลบั้มเป็นเพลงภาษาไทยคือเพลง "แรงบันดาลใจ" โดยมี เสือ - ธนพล อินทฤทธิ์ เป็นโปรดิวเซอร์ (เป็นอัลบั้มสุดท้ายที่ "เสือ ธนพล" ทำเพลงให้แร็พเตอร์) ผลงานในอัลบั้มนี้ได้รับกระแสตอบรับอย่างมาก จนสามารถทำยอดขายได้ถึง 1,000,000 ตลับ จึงมีการเปลี่ยนปกและเพิ่มเพลง "อย่าพูดเลย (Underground Version)" ไว้ในอัลบั้ม

 รายชื่อเพลง 
 ลำดับที่  ชื่อเพลง  เวลาเนื้อร้อง/ทำนองเรียบเรียง 1  อย่าพูดเลย (Underground Version) (เฉพาะอัลบั้มเปลี่ยนปก) 3.20เชษฐา ยารสเอก / ธนพล อินทฤทธิ์ธีระศักดิ์ วดีศิริศักดิ์ 2  แรงบันดาลใจ  5.48สุรพันธ์ ชาญวิชณานันต์ณรงค์ เดชะ 3  I'll Never Dance Again  3.30Mann / Anthonyธีระศักดิ์ วดีศิริศักดิ์ 4  Let's Live For Today  3.58Magol / Shapiro / Julienจิตติพล บัวเนียม 5  I Was Made For Dancing  4.36Michael Lloydสมพร โชคดีมีบุญ6แรงบันดาลใจ (Friends Version)4.16สุรพันธ์ ชาญวิชณานันต์จิตติพล บัวเนียม 7 Just Don't Want To Be Lonely 3.58V.Barrett / J.Freeman / B.Eliธีระศักดิ์ วดีศิริศักดิ์ 8  Oh! My Love  3.38John Lennonธนิต เชิญพิพัฒธนสกุล 9  Johnny Can't Read  4.14Don Henley / Danny Kortchmar / Greg Ladanyiสมพร โชคดีมีบุญ 10  The Twelfth Of Never  3.22P.F Webster / J.Livingstonธนันต์ เชิญพิพัฒธนสกุล11I'll Never Dance Again (ดนตรีฝึกร้อง) (เฉพาะอัลบั้มเปลี่ยนปก)3.30ธีระศักดิ์ วดีศิริศักดิ์12แรงบันดาลใจ (ดนตรีฝึกร้อง)5.48ณรงค์ เดชะ

 เครดิต 
Raptor : จอนนี่ อันวา, หลุยส์ สก็อต

Executive Producer : ธนิต เชิญพิพัฒธนสกุล

Producer : ธนพล อินทฤทธิ์

Co-Producer : จิตติพล บัวเนียม, ธีระศักดิ์ วดีศิริศักดิ์

Harmony Arranged : ธีระศักดิ์ วดีศิริศักดิ์

Engineer & Mixed : สนอง โสตถิลักษณ์ RS.Studio (1996)

Asst. Engineer : นน. รุ่งสาระทิศ, กิจจา, เสกสรรค์, สุทธิพัฒน์

Musicians

Guitar : สร่างศัลย์ เรืองศรี, ณรงค์ เดชะ

Soprano Sax : โก้ Boythai

Harmony Vocal : ดำรงค์เดช เจริญบุตร, Three Wheels Team

Rapper : Joni & Louis

Mob : Raptorrism Computer Edited by Dr. William

Thank to : Mr. William, Mr. David, Mr. Tanako, Mr.Andru, Mr.Alice and Mr. Alan, Be, Voy, Art, Syddick
# นักฆ่าเทวดาแขนเดียว
นักฆ่าเทวดาแขนเดียว (, จีนตัวเต็ม: 武俠, จีนตัวย่อ: 武侠, พินอิน: Wǔ Xiá, อู๋เซีย หมายถึง กำลังภายใน) ภาพยนตร์กังฟูกำลังภายในสัญชาติฮ่องกง นำแสดงโดย เจิ้น จื่อตัน, ทาเคชิ คาเนชิโร่, ทัง เหวย และ หวัง หยู่ กำกับการแสดงโดย ปีเตอร์ ชาน ออกฉายในปี พ.ศ. 2554

เรื่องย่อ
ในปี ค.ศ. 1917 ที่ชนบทเล็ก ๆ แห่งหนึ่งในมณฑลยูนนาน หลิวจิงซี (เจิ้น จื่อตัน) ช่างทำกระดาษแห่งหมู่บ้าน อาศัยอยู่กับ อายู (ทัง เหวย) ภรรยาและลูกเล็ก ๆ อีก 2 คน ซึ่งเป็นลูกติดกับสามีเก่าของอายูและลูกของเขาเองอีกหนึ่งคน วันหนึ่งเกิดมีโจร 2 คนบุกเข้ามาปล้นร้านขายของชำ จิงซีได้เข้าไปต่อสู้และเผลอฆ่าโจรทั้ง 2 ตาย ซึ่งเป็นโจรที่ทางการต้องการตัวอยู่พอดี

ทางการจึงส่ง ซูไป่จิว (ทาเคชิ คาเนชิโร่) ผู้เชี่ยวชาญการชันสูตรศพเข้ามาพิสูจน์ ไป่จิวไม่เชื่อว่า ช่างทำกระดาษอย่างจิงซีจะสามารถฆ่าโจรที่มีฝีมือได้พร้อมกันถึง 2 คน นอกเสียแต่ว่า เขาจะมีวิชากำลังภายในและรู้เรื่องการสกัดจุด ไป่จิวสอบถามอดีตของจิงซี พบว่า แท้จริงแล้วเขาไม่ใช่ชาวหมู่บ้านนี้ แต่เป็นคนอพยพเข้ามาเมื่อ 5 ปีก่อน จิงซีบอกแต่เพียงว่า เขาแซ่เดิมแซ่กง มาจากหมู่บ้านกง ในเมืองจิงโจว มีพ่อเป็นคนแล่เนื้อ แต่เมื่อไป่จิวสืบมากกว่านั้น พบว่า แท้จริงแล้ว หลิวจิงซี มีชื่อจริงว่า ถังหลง เป็นคนของแก๊งค์ 72 อสูร ที่มีประวัติการฆ่าอย่างโหดเหี้ยม และเป็นถึงบุตรชายหัวหน้าแก๊งค์ 72 อสูร (หวัง หยู่) ที่เปลี่ยนใจกลับตนมาใช้ชีวิตอย่างสงบเหมือนคนปกติ แต่ว่าขณะนี้แก๊งค์ 72 อสูร ได้ทราบเรื่องราวแล้ว และจะมาตามตัวถังหลงกลับไป

เบื้องหลังและการออกฉาย
Wuxia เป็นภาพยนตร์กังฟูกำลังภายในจากการกำกับของ ปีเตอร์ ชาน ผู้กำกับชาวฮ่องกงลูกครึ่งไทยที่มีชื่อเสียง โดยมี เจิ้น จื่อตัน หรือ ดอนนี่ เยน นักแสดงนำเป็นผู้กำกับคิวแอ๊คชั่นด้วย และมี หวัง หยู่ ซึ่งเป็นนักแสดงชื่อดังในภาพยนตร์แนวนี้ในยุคทศวรรษที่ 70 รับเชิญในบท หัวหน้าแก๊งค์ 72 อสูร และเป็นบิดาของ หลิวจิงซี ด้วย ซึ่งถือว่าเป็นการหวนกลับมารับบทแสดงอีกครั้งในรอบ 17 ปีเลยทีเดียวปีเตอร์ ชาน ท้าคอหนังห้ามพลาด "หวัง อยู่" ราชานักบู๊ กับฉากไฮไลท์ Wuxia ที่หาดูไม่ได้จากที่ไหนในรอบ 17 ปี

เปิดฉายครั้งแรกในงานเทศกาลภาพยนตร์เมืองคานส์ ประเทศฝรั่งเศส ตั้งแต่เดือนพฤษภาคม ได้รับการตอบรับอย่างดี และเมื่อเข้าฉายจริงที่ปักกิ่งและฮ่องกง รวมทั้งหลายประเทศในทวีปเอเชียก็ได้รับเสียงตอบรับเป็นอย่างดีถังเหว่ย สุดปลื้มคอหนังกำลังภายในตอบรับ...WU XIA นักฆ่าเทวดาแขนเดียว จากสำนักข่าวไทย

รางวัลเอเชียนฟิล์มอวอร์ด ครั้งที่ 6 หนัง จีน/ฮ่องกง/อิหร่าน กวาด Asian Film Awards ครั้งที่ 6 จากผู้จัดการออนไลน์
ถ่ายภาพยอดเยี่ยม
กำกับศิลป์ยอดเยี่ยม
ดนตรีประกอบยอดเยี่ยม

รางวัลฮ่องกงฟิล์มอวอร์ด ครั้งที่ 31
กำกับภาพยอดเยี่ยม
ดนตรีประกอบยอดเยี่ยม
# ฟังก์ชันว่าง
ฟังก์ชันว่าง  ในทางคณิตศาสตร์คือฟังก์ชันที่มีโดเมนเป็นเซตว่าง สำหรับแต่ละเซต A จะมีฟังก์ชันว่างเช่นนั้นเพียงหนึ่งเดียวคือ

กราฟของฟังก์ชันว่างคือเซตย่อยของผลคูณคาร์ทีเซียน ∅ × A เนื่องจากผลคูณนี้เป็นเซตว่าง ดังนั้นจึงมีเซตย่อยเพียงเซตเดียวคือเซตว่าง ∅ เซตย่อยที่เป็นเซตว่างนี้เป็นกราฟที่สามารถใช้งานได้ เพราะสำหรับทุกค่า x ในโดเมน ∅ จะมี y เพียงหนึ่งเดียวในโคโดเมน A ที่ทำให้ (x,y) ∈ ∅ สิ่งนี้เป็นตัวอย่างหนึ่งของความจริงว่างเปล่า (vacuous truth) ด้วยเหตุผลว่า ไม่มี x อยู่ในโดเมน
# 1Q84
1Q84 (One Q Eighty-Four หรือภาษาญี่ปุ่น อิชิ-คิว-ฮาชิ-ยง) เป็นนวนิยายโดยฮารูกิ มุราคามิ ตีพิมพ์ครั้งแรกเป็นสามเล่มในประเทศญี่ปุ่น ระหว่างปี ค.ศ. 2009–2010
1Q84 ได้รับความนิยมอย่างรวดเร็ว ฉบับพิมพ์ครั้งแรกขายหมดภายในวันที่เปิดตัว และมียอดขายถึงล้านเล่มภายในเดือนเดียว
ฉบับแปลภาษาอังกฤษของทั้งสามเล่มจะวางจำหน่ายในอเมริกาเหนือและสหราชอาณาจักรในวันที่ 25 ตุลาคม ค.ศ. 2011 โดยสองเล่มแรกแปลโดย Jay Rubin และเล่มที่สามแปลโดย Philip Gabriel สำหรับฉบับแปลภาษาไทย สำนักพิมพ์กำมะหยี่ได้ลิขสิทธิ์การแปลเล่ม 1–2 โดยแปลจากต้นฉบับภาษาญี่ปุ่น

ชื่อเรื่อง 1Q84 นั้นเป็นการเล่นการออกเสียงญี่ปุ่นของปี 1984 ซึ่งเป็นการอ้างถึงนวนิยาย หนึ่ง-เก้า-แปด-สี่ ของจอร์จ ออร์เวลล์
ก่อนการตีพิมพ์เรื่อง 1Q84 มุราคมิกล่าวว่าเขาจะไม่เปิดเผยสิ่งใด ๆ เกี่ยวกับหนังสือดังกล่าว หลังจากมีการวิพากษ์วิจารณ์ว่าข่าวรั่วเกี่ยวกับนิยายเรื่องก่อน ๆ ของเขานั้นได้ทำลายคุณค่าความแปลกใหม่ของวรรณกรรม
ตัวอักษร Q และเลข 9 ในภาษาญี่ปุ่น (โดยทั่วไปเขียนเป็นอักษรโรมันว่า "kyū" แต่บนปกหนังสือใช้ว่า "kew") นั้นออกเสียงเหมือนกัน และมักใช้ในการเล่นคำแบบญี่ปุ่น แต่ก็มีทฤษฎีว่าตัว Q อาจจะมาจากชื่อเรื่อง ประวัติจริงของอา Q โดย หลู่ซิ่น นักเขียนชาวจีน ซึ่งเป็นนักเขียนที่มีอิทธิพลต่องานเขียนของมุราคามิ

 การวิพากษ์ตอบรับ 
รีวิวอันหนึ่งอธิบาย 1Q84 ว่าเป็น "บทพรรณนาอันซับซ้อนและเซอร์เรียล" ซึ่ง "กระโดดกลับไปกลับมาระหว่างนิทานของสองตัวละคร ชายหนึ่ง หญิงหนึ่ง ซึ่งตามหากันและกัน" มันมีธีมฆาตกรรม ประวัติศาสตร์ ศาสนาแบบคัลท์ ความรุนแรง ความสัมพันธ์ของครอบครัว และความรัก อีกรีวิวหนึ่งใน เดอะเจแปนไทมส์ กล่าวว่านวนิยายดังกล่าว "อาจจะกลายเป็นหนังสือที่ต้องอ่านเพื่อทำความเข้าใจวัฒนธรรมญี่ปุ่นร่วมสมัย" และเรียก 1Q84 ว่าเป็น "magnum opus" (ผลงานที่ยิ่งใหญ่ที่สุด) ของมุราคามิ

 พิมพ์ครั้งแรก 
ญี่ปุ่น
 เล่ม 1 (, 554 หน้า), ตีพิมพ์เมื่อ 29 พฤษภาคม ค.ศ. 2009
 เล่ม 2 (, 501 หน้า), ตีพิมพ์เมื่อ 29 พฤษภาคม ค.ศ. 2009
 เล่ม 3 (, 602 หน้า), ตีพิมพ์เมื่อ 16 เมษายน ค.ศ. 2010
สหรัฐอเมริกา
 รวมเล่ม (, 928 หน้า), ตีพิมพ์เมื่อ 25 ตุลาคม ค.ศ. 2011
สหราชอาณาจักร
 เล่ม 1 (, 640 หน้า), ตีพิมพ์เมื่อ 25 ตุลาคม ค.ศ. 2011
 เล่ม 2 (, 256 หน้า), ตีพิมพ์เมื่อ 25 ตุลาคม ค.ศ. 2011
# สันนิบาตสามจักรพรรดิ
170px|thumb|จักรพรรดิฟรันทซ์ โยเซ็ฟที่ 1 แห่งออสเตรีย 
170px|thumb|จักรพรรดิอะเลคซันดร์ที่ 2 แห่งรัสเซีย 

สันนิบาตสามจักรพรรดิ  เป็นพันธมิตรอันไม่มั่นคงระหว่างจักรพรรดิวิลเฮ็ล์มที่ 1 แห่งเยอรมนี จักรพรรดิฟรันทซ์ โยเซ็ฟที่ 1 แห่งออสเตรีย และจักรพรรดิอะเลคซันดร์ที่ 2 แห่งรัสเซีย

 การก่อตั้ง ค.ศ. 1873 
วันที่ 22 ตุลาคม ค.ศ. 1873 นายกรัฐมนตรีเยอรมนี ออทโท ฟอน บิสมาร์ค เจรจาความตกลงระหว่างพระมหากษัตริย์ออสเตรีย-ฮังการี รัสเซียและเยอรมนี พันธมิตรดังกล่าวมุ่งฟื้นฟูพันธมิตรอันศักดิ์สิทธิ์ ใน ค.ศ. 1815 และทำหน้าที่เสมือนปราการต่อต้านทัศนะหัวรุนแรงซึ่งผู้ปกครองอนุรักษนิยมเห็นว่าไม่มั่นคงGildea 2003, p. 237. พันธมิตรดังกล่าวเกิดขึ้นหลังอนุสัญญาเชินบรุนน์ ลงนามโดยรัสเซียและออสเตรีย-ฮังการีเมื่อวันที่ 6 มิถุนายน ค.ศ. 1873

 เบื้องหลังและนโยบาย 
บิสมาร์คมักจะนำสันนิบาตเพราะมันประเมินความท้าทายซึ่งมีศูนย์กลางในการธำรงรักษาไว้ซึ่งสมดุลแห่งอำนาจระหว่างรัฐที่เกี่ยวข้องและยุโรปทั้งหมด รากฐานของปรัชญาการเมืองของเขารวมไปถึงการอุทิศตัวเพื่อรักษาไว้ซึ่งสถานะเดิมและหลีกเลี่ยงสงคราม แม้ว่าเยอรมนีจะได้รับชัยชนะในสงครามฝรั่งเศส-ปรัสเซีย ใน ค.ศ. 1870-71 ความรุนแรงยังคงเกิดขึ้นสดใหม่ในความทรงจำของรัฐที่เพิ่งรวมขึ้นใหม่นี้ และทำให้เยอรมนีไม่เต็มใจจะเป็นปรปักษ์กับฝรั่งเศส แต่มุ่งจะจำกัดอำนาจของฝรั่งเศสเช่นเคย ตามมุมมองของสันนิบาต องค์การสังคมนิยมหัวรุนแรง เช่น สากลที่หนึ่ง เป็นตัวอย่างของหนึ่งในหลายภัยคุกคามสำคัญต่อเสถียรภาพและความเป็นเจ้าในภูมิภาค ด้วยเหตุผลนี้ สันนิบาตจึงคัดค้านการขยายอิทธิพลขององค์การอย่างแข็งขัน

 การยุบครั้งแรก ค.ศ. 1875 
กลุ่มดังกล่าวยุบเป็นครั้งแรกใน ค.ศ. 1875 ด้วยข้อพิพาทดินแดนในบอลข่านเมื่อออสเตรีย-ฮังการีเกรงว่า การให้การสนับสนุนของรัสเซียต่อเซอร์เบียอาจลงเอยด้วยการจุดประกายให้เกิดอุดมการณ์เรียกร้องดินแดนในหมู่ประชากรสลาฟที่เซอร์เบียปกครองอยู่Gildea 2003, p. 240. เช่นเดียวกับทางการรัสเซียซึ่งเกรงการกบฏ หากขบวนการรวมชาติสลาฟได้รับอิทธิพลมากเกินไป ข้อสรุปแรกขององค์การใน ค.ศ. 1879 ปูทางแก่ทวิพันธมิตรป้องกันระหว่างออสเตรีย-ฮังการีและเยอรมนี เพื่อตอบโต้การรุกรานของรัสเซียที่เป็นไปได้ ใน ค.ศ. 1882 อิตาลีเข้าร่วมกับความตกลงดังกล่าวและถือกำเนิดเป็นไตรพันธมิตรขึ้นhttp://germanhistorydocs.ghi-dc.org/sub_document.cfm?document_id=1860

 การฟื้นฟู ค.ศ. 1881-1887 
สนธิสัญญาเบอร์ลิน ค.ศ. 1878 ทำให้รัสเซียรู้สึกว่าตนถูกโกงส่วนแบ่งที่ควรจะได้จากสงครามรัสเซีย-ตุรกี อย่างไรก็ตาม บทบาทสำคัญของรัสเซียในการทูตยุโรปมิได้ถูกลืมโดยบิสมาร์ค สันนิบาตสามจักรพรรดิซึ่งเป็นทางการกว่าและมีการบันทึกไว้ชัดเจนกว่าได้รับการบรรลุเมื่อวันที่ 18 มิถุนายน ค.ศ. 1881Text of the actual agrement, last visited June 24 2011 สันนิบาตดังกล่าวมีอายุได้สามปี ได้รับการต่ออายุใน ค.ศ. 1884 แต่สิ้นสุดลงใน ค.ศ. 1887 พันธมิตรทั้งสองสิ้นสุดลงเพราะความขัดแย้งของผลประโยชน์ระหว่างออสเตรีย-ฮังการีและรัสเซียในบอลข่าน

 เชิงอรรถ
# พระราชวังท้ายพิกุล
ที่ตั้ง
อยู่หลังพระวิหารหลวง ติดกำแพงพระพุทธบาทด้านทิศตะวันออกเฉียง เหนือ ตำบลขุนโขลน อำเภอพระพุทธบาท จังหวัดสระบุรี 
ประวัติ
พระราชวังนี้พระเจ้าทรงธรรมทรงสร้างขึ้นเพื่อเป็นที่ประทับเวลาเสด็จขึ้น ไปนมัสการพระพุทธบาท ของเดิมเหลืออยู่แต่กำแพงวังและฐานพระตำหนัก ฐานเกยช้างม้า ก่ออิฐถือปูน ต่อมาสมัยกรุงรัตนโกสินทร์ พระบาทสมเด็จพระจอมเกล้าเจ้าอยู่หัว โปรดฯให้สร้างพระตำหนักทับบนฐานเดิม ตัวอาคารเป็น เครื่องขัดแตะถือปูนบ้าง เครื่องไม้บ้าง แต่ผุพังหมดแล้ว จากการขุดตรวจของนัก โบราณคดี กรมศิลปากร พบซากฐานอาคารก่ออิฐถือปูนหลายจุด รวมทั้งเกยช้างเกยม้าที่ปรากฏในปัจจุบันก็มีการสร้างทับบนฐานเกยเดิมที่มีฐานขนาด กว้างใหญ่กว่า นอกจากนี้ยังพบท่อน้ำดินเผาสมัยกรุงศรีอยุธยา วางเป็นแนวมาจากธารทองแดง ระยะทางประมาณ 1 กิโลเมตร
# บ้านนี้ต้องมีเหมียว
บ้านนี้ต้องมีเหมียว (, , โรมะจิ: chīzu suīto hōmu,) เป็นการ์ตูนญี่ปุ่นแนวเซเน็น ซึ่งมีทั้งมังงะและอนิเมะ สร้างสรรค์โดย คานาตะ โคนามิ

ออกเป็นครั้งแรกเป็นมังงะในวีคลี่ มอร์นิ่ง ในปี พ.ศ. 2550 ในประเทศไทยตีพิมพ์และจัดจำหน่ายโดย สยามอินเตอร์คอมิกส์

เป็นเรื่องราวของ จี้ ซึ่งเป็นตัวละครเอกในเรื่อง เป็นลูกแมวลายสีขาว-เทา ตาโต ที่หลงกับแม่ มาอยู่กับครอบครัว ยามาดะ ที่อพาร์ตเมนต์แห่งหนึ่งที่ไม่อนุญาตให้เลี้ยงสัตว์เลี้ยง ครอบครัวยามาดะ ประกอบไปได้วย พ่อ ที่เป็นนักสร้างสรรค์โฆษณา แม่ ที่เป็นแม่บ้าน และ โยเฮ ลูกชายตัวเล็ก ๆ อายุ 4 ขวบ ของทั้งคู่ ที่เป็นเพื่อนเล่นของจี้  จี้มีนิสัยชอบกินและนอน และเล่นกับโยเฮหรือของใช้ในบ้านต่าง ๆ  กลัวฟ้าผ่า, สุนัขหรือแมวตัวใหญ่กว่า

บ้านนี้ต้องมีเหมียว ได้รับการสร้างเป็นอนิเมะในปี พ.ศ. 2552 ออกอากาศทางทีบีเอสทีวีและสถานีโทรทัศน์โอซะกะ ด้วยตอนสั้น ๆ เพียงตอนละ 3 นาทีเท่านั้น จนถึงปัจจุบันนี้ออกอากาศมาแล้ว 2 ปีเว็บไซต์อย่างเป็นทางการของอนิเมะชุดนี้

ในประเทศไทย บ้านนี้ต้องมีเหมียวฉบับอนิเมะออกวางจำหน่ายในรูปแบบวีซีดี, ดีวีดี โดยเดกซ์ และเคยออกอากาศทางช่องทรู สปาร์ค ต่อมาได้ออกอากาศทางสถานีโทรทัศน์ไทยพีบีเอส ทุกวันจันทร์-วันศุกร์ เวลา 18.45 น. เริ่มตั้งแต่วันที่ 25 กรกฎาคม พ.ศ. 2554

 ตัวละคร 
1.จี้ แมวเหมียวที่ชอบกินและนอน กลัวฟ้าผ่าและแมวหรือสุนัขที่ตัวใหญ่กว่า

2.โยเฮ เด็กชายอายุ 4 ปี ดื้อซนชอบเล่นกับจี้เป็นคนที่ตั้งชื่อให้กับจี้

3.แม่ เป็นแม่บ้านที่คอยจัดการกับจี้เมื่อจี้ดื้อ

4.พ่อ เป็นนักออกแบบสร้างสรรค์โฆษณา

 รายชื่อตอน 

21 ไปตรวจสุขภาพ
53 ฉีดวัคซีน

 ผู้ให้เสียงพากย์ 
ญี่ปุ่น
 จี้ โดย ซะโตมิ โคโรงิ
 โยเฮ โดย เอ็ตสึโกะ โคซะกุระ
 พ่อ โดย ฮิเดโนบุ คิอุจิ
 แม่ โดย โนริโกะ ฮิดากะ

ไทย
 จี้ โดย วิภาดา จตุยศพร
 โยเฮ โดย อรุณี นันทิวาส
 พ่อ โดย ภัทรวุฒิ สมุทรนาวี
 แม่ โดย ศันสนีย์ ติณห์กีรดีศ
# พระราชวังนันทอุทยาน
พระราชวังนันทอุทยาน เป็นพระราชวังที่พระบาทสมเด็จพระจอมเกล้าเจ้าอยู่หัวโปรดเกล้าฯ ให้สร้างขึ้น โดยซื้อสวนในคลองมอญฝั่งเหนือสร้างพระราชวังขึ้น แล้วพระราชทานนามว่า วังนันทอุทยานใน พ.ศ. ๒๔๐๐ เพื่อเป็นที่เสด็จประพาสและเป็นที่ประทับของพระราชโอรสและพระราชธิดา เมื่อพระองค์เสด็จสวรรคตแล้ว เนื่องจากมีพระราชดำริว่าหาก
พระบาทสมเด็จพระปิ่นเกล้าเจ้าอยู่หัวเสด็จขึ้นครองราชสมบัติต่อจากพระองค์ พระราชโอรสและพระราชธิดาของพระองค์อาจลำบาก แต่ปรากฏว่าพระบาทสมเด็จพระปิ่นเกล้าเจ้าอยู่หัวเสด็จสวรรคตก่อนพระองค์ จึงไม่มีปัญหาดังที่ทรงพระราชดำริไว้

ต่อมาพระบาทสมเด็จพระจอมเกล้าเจ้าอยู่หัวโปรดเกล้าฯ ให้รื้อตำหนักฝ่ายในที่วังนันทอุทยานมาสร้างตำหนักที่วังพระเจ้าลูกยาเธอหลายพระองค์ ส่วนพระตำหนักที่ประทับและที่วังนันทอุทยานนั้นทรงพระกรุณาโปรดเกล้าฯ พระราชทานแก่สมเด็จเจ้าฟ้าจุฬาลงกรณ์ พระราชโอรส

เมื่อสมเด็จเจ้าฟ้าจุฬาลงกรณ์เสด็จขึ้นครองราชสมบัติเป็นพระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าฯ พระราชทานพระตำหนักในสวนนันทอุทยานให้เป็นโรงเรียนสอนภาษาอังกฤษชื่อ โรงเรียนนันทอุทยาน และเมื่อโรงเรียนย้ายไปตั้งที่โรงเรียนสุนันทาลัย (ปัจจุบันคือโรงเรียนราชินี) จึงได้พระราชทานที่สวนนันทอุทยานให้เป็นที่ทำการของทหารเรือ ปัจจุบันเป็นที่ทำการส่วนหนึ่งของกองทัพเรือ

นันทอุทยาน
หมวดหมู่:โบราณสถานในเขตบางกอกน้อย
# มิอูระ
มิอูระ  เป็นนครที่ตั้งอยู่ทางตะวันออกเฉียงใต้ของจังหวัดคานางาวะ ประเทศญี่ปุ่น มีขนาดพื้นที่ทั้งสิ้น  มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 39,318 คน และมีความหนาแน่นของประชากร 

 ภูมิศาสตร์ 
นครมิอูระตั้งอยู่ในส่วนปลายใต้สุดของคาบสมุทรมิอูระ ในบริเวณทิศตะวันออกเฉียงใต้ของจังหวัดคานางาวะ มีอาณาเขตติดกับมหาสมุทรแปซิฟิกทั้งสามด้าน ทิศตะวันตกติดกับอ่าวซางามิ ทิศใต้ติดกับเกาะโจงาชิมะ ซึ่งเป็นสถานที่ท่องเที่ยวที่นิยมในช่วงวันหยุดสุดสัปดาห์ อีกทั้งยังมีประภาคารโจงาชิมะ ซึ่งสร้างขึ้นโดย Léonce Verny วิศวกรชาวฝรั่งเศส ในช่วงปลายคริสต์ศตวรรษที่ 19

 เทศบาลข้างเคียง
 จังหวัดคานางาวะ
 นครโยโกซูกะ
 จังหวัดชิบะ
 นครทาเตยามะ (อาณาเขตติดต่อทางทะเล)

 ภูมิอากาศ 

 สถิติประชากร 
ตามข้อมูลสำมะโนประชากรของญี่ปุ่นสถิติประชากรมิอูระ สถิติประชากรมิอูระ (ค.ศ. 1995–2020) จำนวนประชากรของมิอูระถึงจุดสูงสุดในช่วงคริสต์ทศวรรษ 1990 และลดลงนับตั้งแต่นั้นเป็นต้นมา